CELEX: C2006/165/18
Language: fi
Date: 2006-07-15 00:00:00
Title: Asia C-286/05: Yhteisöjen tuomioistuimen tuomio (neljäs jaosto)  4.5.2006  (Verwaltungsgerichtshof Baden-Württembergin (Saksa) esittämä ennakkoratkaisupyyntö) — Reinhold Haug v. Land Baden-Württemberg (Euroopan yhteisöjen taloudellisten etujen suojaaminen — Asetus (EY, Euratom) N:o 2988/95 — Yhteisön tuen palauttaminen — Lievempien hallinnollisten seuraamusten takautuva soveltaminen)

15.7.2006   
            
            
               FI
            
            
               Euroopan unionin virallinen lehti
            
            
               C 165/11
            
         Yhteisöjen tuomioistuimen tuomio (neljäs jaosto) 4.5.2006 (Verwaltungsgerichtshof Baden-Württembergin (Saksa) esittämä ennakkoratkaisupyyntö) — Reinhold Haug v. Land Baden-Württemberg
   (Asia C-286/05) (1)
   
   (Euroopan yhteisöjen taloudellisten etujen suojaaminen - Asetus (EY, Euratom) N:o 2988/95 - Yhteisön tuen palauttaminen - Lievempien hallinnollisten seuraamusten takautuva soveltaminen)
   (2006/C 165/18)
   Oikeudenkäyntikieli: saksa
   Ennakkoratkaisua pyytänyt tuomioistuin
   Verwaltungsgerichtshof Baden-Württemberg
   Pääasian asianosaiset
   
      Kantaja: Reinhold Haug
   
      Vastaaja: Land Baden-Württemberg
   Oikeudenkäynnin kohde
   Ennakkoratkaisupyyntö — Verwaltungsgerichtshof Baden-Württemberg — Euroopan yhteisöjen taloudellisten etujen suojaamisesta 18 päivänä joulukuuta 1995 annetun neuvoston asetuksen (EY, Euratom) N:o 2988/95 (EYVL L 312, s. 1) 2 artiklan 2 kohdan toisen virkkeen, 4 artiklan 1 kohdan ja 5 artiklan 1 kohdan tulkinta sekä tiettyjä yhteisön tukijärjestelmiä koskevasta yhdennetystä hallinto- ja valvontajärjestelmästä annetun neuvoston asetuksen (ETY) N:o 3508/92 soveltamista koskevista yksityiskohtaisista säännöistä 11 päivänä joulukuuta 2001 annetun komission asetuksen (EY) N:o 2419/2001 (EYVL L 327, s. 11) 31 artiklan 3 kohdan tulkinta — Lievemmän säännöksen soveltaminen taannehtivasti — Hallinnollisen toimenpiteen ja hallinnollisen seuraamuksen käsitteet — Aiheettomasti saadun aluetuen palauttaminen
   Tuomiolauselma
   Euroopan yhteisöjen taloudellisten etujen suojaamisesta 18 päivänä joulukuuta 1995 annetun neuvoston asetuksen (EY, Euratom) N:o 2988/95 2 artiklan 2 kohdan toista virkettä ei sovelleta silloin kun sen jälkeen kun on todettu tiettyjä yhteisön tukijärjestelmiä koskevan yhdennetyn hallinto- ja valvontajärjestelmän soveltamista koskevista yksityiskohtaisista säännöistä 23 päivänä joulukuuta 1992 annetun komission asetuksen (ETY) N:o 3887/92 9 artiklan 2 kohdassa tarkoitettu yli 20 prosentin suuruinen määritetyn pinta-alan ylitys, alun perin myönnetyn yhteisön tuen koko määrä vaaditaan maksettavaksi takaisin, lisättynä koroilla, vaikka asianomainen talouden toimija väittää, että tuen takaisin maksettava määrä voisi tiettyjä yhteisön tukijärjestelmiä koskevasta yhdennetystä hallinto- ja valvontajärjestelmästä annetun neuvoston asetuksen (ETY) N:o 3508/92 soveltamista koskevista yksityiskohtaisista säännöistä 11 päivänä joulukuuta 2001 annetun komission asetuksen (EY) N:o 2419/2001 31 artiklan 3 kohdan perusteella olla pienempi.
   
      (1)  EUVL C 229, 17.9.2005.